| Medaljeoversikt |
| --- |
| Konkurrerte for Nederlands flagg Nederland |
| Paraalpint |
| Paralympics Paralympics |
| Gull | 2018 Sør-Koreas flagg Pyeongchang |  Superkombinasjon |
| VM i paraalpint VM i paraalpint |
| Gull | 2022 Norges flagg Lillehammer |  Super-G |
| Sølv | 2022 Norges flagg Lillehammer |  Utfor |
| Gull | 2019 Italias flagg Sella Nevea / Slovenias flagg Kranjska Gora |  Slalåm |
| Gull | 2019 Italias flagg Sella Nevea / Slovenias flagg Kranjska Gora |  Storslalåm |
| Gull | 2019 Italias flagg Sella Nevea / Slovenias flagg Kranjska Gora |  Super-G |
| Gull | 2019 Italias flagg Sella Nevea / Slovenias flagg Kranjska Gora |  Utfor |
| Gull | 2019 Italias flagg Sella Nevea / Slovenias flagg Kranjska Gora |  Superkombinasjon |
| Gull | 2017 Italias flagg Tarvisio |  Slalåm |
| Gull | 2017 Italias flagg Tarvisio |  Storslalåm |
| Gull | 2017 Italias flagg Tarvisio |  Superkombinasjon |

**Jeroen Kampschreur** (født 9. april 1999 i Leiderdorp) er en nederlandsk paraidrettsutøver som konkurrerer i sitteski innen paraalpint. Han vant superkombinasjonen under de paralympiske vinterleker i 2018, og fikk 5 gullmedaljer under VM i paraalpint 2019. Han er klassifisert i klassen LW12-2.

Han har tidligere også drevet med rullestolbasketball, og er ambassadør for Johan Cruyff Foundation.

Bakgrunn
--------

Kampschreur er født uten leggbein, og fikk amputert begge beina da han var ett år gammel. Han bruker derfor rullestol. Han begynte med alpint da han var sju år gammel.

Idrettskarriere
---------------

### Sesongen 2014/15

Han debuterte i Europacupen i paraalpint 2014/15, og kom der på delt 12.-plass i slalåm (med Jesper Saltvik Pedersen). Han kom på delt 17.-plass totalt, i klassen for sittende utøvere. Også 17.-plassen totalt delte han med Saltvik Pedersen.med 45 poeng.

### Sesongen 2015/16

I Europacupen i paraalpint 2015/16 kom han på 12.-plass totalt, med 312 poeng. Han deltok også i Verdenscupen i paraalpint 2015/16, og kom der på 21.-plass i sammenlagtcupen, og han kom på 16.-plass i storslalåmcupen og 17.-plass i slalåmcupen.

### Sesongen 2016/17

2016/17-sesongen ble Kampschreurs internasjonale gjennombrudd. Han deltok i VM i paraalpint 2017 i Tarvisio i Italia, og vant der tre av øvelsene. Han vant slalåm, storslalåm og superkombinasjonen. I utfor kom han på ellevteplass, og i super-G kom han på 13.-plass.

Han endte på 12.-plass i europacupen denne sesongen. I verdenscupen vant han slalåmcupen, og han kom på andreplass i super-G-cupen, bak Andrew Kurka. Han kom på fjerdeplass storslalåmcupen, femteplass i superkombinasjonen og 14.-plass i utforcupen, og han kom på tredjeplass i verdenscupen totalt, i klassen for sittende utøvere.

### Sesongen 2017/18

Han deltok i Paralympiske vinterleker 2018 i Pyeongchang, som var hans første Paralympics. Der vant han superkombinasjonen, og han kom på sjuendeplass i super-G. Han kjørte ut både i slalåm og utfor, og ble diskvalifisert i storslalåm. Under avslutningsseremonien var han flaggbærer for Nederland.

Kampschreur kom på åttendeplass i Europacupen i paraalpint 2017/18, og han kom på femteplass i Verdenscupen i paraalpint 2017/18, med 439 poeng. I verdenscupen kom han på sjetteplass i slalåmcupen, super-G-cupen og utforcupen, og han kom på åttendeplass i storslalåmcupen.

### Sesongen 2018/19

VM i paraalpint 2019 ble arrangert i to perioder, først slalåm og storslalåm i Sella Nevea i Italia, deretter de resterende øvelsene i Kranjska Gora i Slovenia. Kampschreur vant alle fem øvelsene i dette verdensmesterskapet; slalåm, storslalåm, super-G, utfor og superkombinasjonen.

Han deltok i Europacupen i paraalpint 2018/19, og vant der slalåmcupen og storslalåmcupen, og han vant europacupen sammenlagt med 500 poeng. I Verdenscupen i paraalpint 2018/19 kom han på andreplass totalt, bak Jesper Saltvik Pedersen, og han vant der storslalåmcupen og utforcupen, og han kom på andreplass i super-G-cupen.

### Sesongen 2019/20

I Europacupen i paraalpint 2019/20 kom han på fjerdeplass i slalåmcupen og sjetteplas i storslalåmcupen, og han kom på fjerdeplass i europacupen i totalt. Han kom på andreplass i Verdenscupen i paraalpint 2019/20, bak Jesper Pedersen, og med Andrew Kurka på tredjeplass. Han kom på andreplass i slalåm- og storslalåmcupen, og han endte på tredjeplass i super-G.

### Sesongen 2020/21

Han endte på tredjeplass totalt i Europacupen i paraalpint 2020/21, med 300 poeng, etter at han kom på andreplass i slalåmcupen og sjetteplass i storslalåmcupen. Han vant storslalåmcupen i Verdenscupen i paraalpint 2020/21, og kom på andreplass i slalåmcupen, og endte med det på andreplass i verdenscupen totalt, kun slått av Jesper Pedersen.

### Sesongen 2021/22

Para-VM i snøsport 2022 ble arrangert på Lillehammer, og Kampschreur fikk der to medaljer. Han vant super-G, og han kom på andreplass i utfor. Han kjørte ut i de tre øvrige øvelsene.

Referanser
----------

1. ↑   zoek.officielebekendmakingen.nl[Hentet fra Wikidata]
2. 1 2 3 4 5  IPC.InfostradaSports.com - *Jeroen Kampschreur* Arkivert 28. januar 2022 hos Wayback Machine. besøkt 28. januar 2022.
3. ↑  IPC - *IPC Alpine Skiing - Europa Cup Individual Rankings - Winter Season 2014/15*, besøkt 28. januar 2022.
4. ↑  IPC - *World Para Alpine Skiing Europa Cup Individual Rankings Winter Season 2014/15*, besøkt 28. januar 2021.
5. ↑  IPC - *World Para Alpine Skiing EC Points - Winter Season 2015/16 - Europa Cup Overall Rankings*, besøkt 28. januar 2022.
6. ↑  IPC - *World Para Alpine Skiing WC Points - Winter Season 2015/16 - World Cup Individual Rankings*, besøkt 28. januar 2022.
7. ↑  IPC - *World Para Alpine Skiing WC Points - Winter Season 2016/17 - World Cup Individual Rankings*, besøkt 28. januar 2022.
8. ↑  IPC - *World Para Alpine Skiing WC Points - Winter Season 2016/17 - World Cup Overall Rankings*, besøkt 28. januar 2022.
9. ↑  IPC - *World Para Alpine Skiing WC Points - Winter Season 2017/18 - World Cup Individual Rankings*, besøkt 28. januar 2022.
10. ↑  IPC - *World Para Alpine Skiing EC Points Winter Season 2018/19 Europa Cup Overall Rankings*, besøkt 28. januar 2022.
11. ↑  IPC - *World Para Alpine Skiing WC Points - Winter Season 2018/19 - World Cup Individual Rankings*, besøkt 28. januar 2022.
12. ↑  IPC - *World Para Alpine Skiing WC Points Winter Season 2019/20 World Cup Individual Rankings*, besøkt 28. januar 2022.
13. ↑  IPC - *World Para Alpine Skiing WC Points - Winter Season 2020/21 - World Cup Overall Rankings*, besøkt 28. januar 2022.

Eksterne lenker
---------------

* (en) (nl) Offisiell hjemmeside
* (en) Jeroen Kampschreur – IPC.infostradasports.com Rediger på Wikidata

* (en) Jeroen Kampschreur – Paralympic.org Rediger på Wikidata

* (nl) Jeroen Kampschreur – TeamNL.org Rediger på Wikidata